paragraph_text: Šumski kopitnjak, lat. Asarum europaeum, biljka je iz porodice Aristolochiaceae. Udomaćena je širom Europe, od Finske i sjevera Rusije do južne Francuske, Italije, Makedonije. Listovi su bubrežasti, sjajno tamno zeleni, široki do 10 cm. Cvate od svibnja do kolovoza, cvjetovi su sitni, purpurne boje. Kod nas raste po šumama, na vapnenastom tlu. Nekada je korišten kao ljekovita biljka.